Die Tsjeggiese nasionale rugbyspan verteenwoordig Tsjeggië in rugby op internasionale vlak.
Die span het vir die eerste keer in 1993 as Tsjeggië rugby begin speel nadat Tsjeggo-Slowakye verdeel is. Voor die ontbinding het die span as Tsjeggo-Slowakye gespeel. Die span speel in die Europese Nasiesbeker. Die span het tot dusver nog nie vir die Rugbywêreldbeker gekwalifiseer nie, al ding hulle sedert 1995 in die kwalifisering mee. Rugby in Tsjeggië word deur die Česká Rugbyová Unie (Tsjeggies vir: Tsjeggiese Rugbyunie) geadministreer. Die sport is in die land nog steeds op amateurvlak, maar daar is verskeie Tsjeggiese spelers wat in Frankryk professioneel speel, waaronder Martin Jágr. Die Tsjeggiese rugbyspan is tans (18 November 2019) 36ste op Wêreldrugby se wêreldranglys gelys.
In 2005 het Tsjeggië die Australiese Superrugbyspan Waratahs na Praag genooi, maar 3–94 verloor.
Tsjeggië het op 16 Desember 2009 teen Hongkong op Synot Tip Arena in Praag met 17–5 geklop. Dit was die laaste wedstryd vir drie spelers: Antonín Brabec, Jan Macháček, Jan Oswald, Pavel Syrový, Ladislav Vondrášek en Jan Žíla.
Op 9 November 2016 het Tsjeggië ter herdenking van die Tsjeggiese Rugbyunie se 90ste verjaarsdag in 'n historiese wedstryd teen die Britse Barbarians gespeel. Dié wedstryd is op die Marketa-stadion in Praag aangebied. Hulle is egter deur die Barbarians 71–0 geklop.
Tsjeggië het teen 18 November 2019 124 van hulle 286 toetswedstryde gewen, 'n wenrekord van 43,36%. Dit sluit Tsjeggo-Slowakye se statistiek in.
Tsjeggië se toetsrekord teen alle lande: (Korrek op 18 November 2019)
↑ (en) "Barbarians entertain with 11-try win". Sport24.co.za. 9 November 2016. Besoek op 18 November 2019.
↑ (en) "Barbarians crush Czech Republic". Planetrugby.com. 9 November 2016. Besoek op 18 November 2019.
↑ 6,0 6,1 (en) "International Rugby Union Statistics – Czechia". ESPNscrum. Besoek op 18 November 2019.
Ontsluit van "http://af.wiki.sxisa.org/w/index.php?title=Tsjeggiese_nasionale_rugbyspan&oldid=2073036"
Sport in Tsjeggië
Die bladsy is laas op 18 November 2019 om 22:00 bygewerk.